**Inițiator**

**JUDEŢUL MUREŞ (**nu produce efecte juridice)\*

**MUNICIPIUL TÂRGU MUREŞ PRIMAR,**

**Administraţia Domeniului Public Soós Zoltán**

**Nr.2518/417/12.01.2023**

**REFERAT DE APROBARE**

**la proiectul de hotărâre privind aprobarea** **modificării Regulamentului de instituire și administrare a taxei de salubrizare pentru utilizatorii serviciului de salubrizare în județul Mureș, cu aplicabilitate din data de 01.01.2023**

În baza art. 28^18 alin. (2) din Legea serviciului de salubrizare a localităților nr. 101/2006, republicată cu modificările și completările ulterioare, autoritățile administrației publice locale au competențe exclusive cu privire la elaborarea și aprobarea Regulamentului de instituire și administrare a taxei de salubrizare pentru utilizatorii serviciului de salubrizare cu respectarea dispozițiilor Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare.

În contextul modificările aduse de Ordonanța de urgență a Guvernului nr. 133/2022 pentru modificarea și completarea Ordonanței de urgență a Guvernului nr. 92/2021 privind regimul deșeurilor, precum și a Legii serviciului de salubrizare a localităților nr. 101/2006, a Legii nr. 249/2015 privind modalitatea de gestionare a ambalajelor și a deșeurilor de ambalaje și a Ordonanței de urgență a Guvernului nr. 196/2005 privind Fondul pentru mediu, cu modificările și completările ulterioare, a fost modificat Regulamentul de instituire și administrare a taxei de salubrizare pentru utilizatorii serviciului de salubrizare în județul Mureș, prin corelare cu legislația specifică în vigoare din domeniul salubrizării, respectiv Ordinul președintelui A.N.R.S.C. nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, sunt acte care au adus modificări de ordin substanțial în domeniul salubrizării, care necesită a fi corelate și transpuse în Regulamentul de instituire și administrare a taxei de salubrizare pentru utilizatorii serviciului de salubrizare în Județul Mureș.

Modificările regulamentului au fost efectuate în conformitate cu art. 28^18 din Legea serviciului de salubrizare a localităților 101/2006, republicată, cu modificările și completările ulterioare, în baza Ordonanței de Urgență a Guvernului nr. 133/2022 pentru modificarea și completarea Ordonanței de urgență a Guvernului nr. 92/2021 privind regimul deșeurilor, a Legii nr. 249/2015 privind modalitatea de gestionare a ambalajelor și a deșeurilor de ambalaje și a Ordonanței de urgență a Guvernului nr. 196/2005 privind Fondul pentru mediu, cu modificările și completările ulterioare, referitoare la eliminarea sintagmei „taxă specială” și înlocirea cu sintagma „taxă de salubrizare”.

Totodată, având în vedere dispozițiile Ordinul președintelui A.N.R.S.C. nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, s-a identificat necesitatea modificăriii regulamentului în acord cu noile reglementări.

Anexat prezentei Regulamentul de instituire și administrare a taxei de salubrizare pentru utilizatorii serviciului de salubrizare în Județul Mureș, forma modificată.

În baza anexelor atașate, Regulamentul de instituire și administrare a taxei de salubrizare pentru utilizatorii serviciului de salubrizare în județul Mureș, forma modificată, care vor intra în vigoare începând cu data de 01.01.2023.

Menționăm faptul că prezentul proiect de hotărâre va fi supus aprobării Consiliului Local al Municipiului Târgu Mureș ulterior aprobării de către Consiliul Județean a hotărârii privind aprobarea modificării Regulamentului de instituire și administrare a taxei de salubrizare pentru utilizatorii serviciului de salubrizare în județul Mureș, cu aplicabilitate din data de 01.01.2023.

De asemenea, la data intării în vigoare prezentei hotărâri, se revocă HCL nr. 487/29.12.2022 privind taxele speciale de salubrizare pentru utilizatorii noncasnici și casnici, aplicate de către Serviciul Public-Administrația Domeniului Public în anul 2023.

Având în vedere cele de mai sus, propunem spre aprobare proiectul de hotărâre alăturat.

**Aviz favorabil al**

**Administrației Domeniului Public**

**Director A.D.P.**

**Ing. Moldovan Florian**

*\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art. 129 și art.139 din O.U.G. nr. 57/2019 privind Codul Administrativ*

**R O M Â N I A JUDEŢUL MUREŞ**  **Inițiator CONSILIUL LOCAL MUNICIPAL TÂRGU MUREŞ Proiect**

(nu produce efecte juridice)\*

**PRIMAR**  **Soós Zoltán**

**H O T Ă R Â R E A nr. \_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2023**

**privind aprobarea** **modificării Regulamentului de instituire și administrare a taxei de salubrizare pentru utilizatorii serviciului de salubrizare în județul Mureș, cu aplicabilitate din data de 01.01.2023**

**Având în vedere:**

a) Referatul de aprobare nr. 2518/17/12.01.2023 inițiat de Primar prin Serviciul Public Administrația Domeniului Public privind aprobarea modificării Regulamentului de instituire și administrare a taxei de salubrizare pentru utilizatorii serviciului de salubrizare în județul Mureș, cu aplicabilitate din data de 01.01.2023,

b) Raportul Comisiilor de specialitate din cadrul Consiliului local municipal Târgu Mureș;

c) Raportul Direcției Juridice, Contecios Administrativ și Administrație Publică Locală;

d) Raportul Direcției Fiscală Locală.

Ţinând cont de prevederile:

* art. 2 alin. (4) pct. 1 coroborat cu art. 28^18 alin. (2) din Legea serviciului de salubrizare a localităților nr. 101/2006, republicată, cu modificările și completările ulterioare;
* art. 8 alin. (3) lit. i din Legea nr. 51/2006 a serviciilor comunitare de utilități publice, republicată, cu modificările și completările ulterioare;
* pct. 30, art. 28^18 alin.(2) din Ordonanța de urgență a Guvernului nr. 133/2022 pentru modificarea și completarea Ordonanței de urgență a Guvernului nr. 92/2021 privind regimul deșeurilor, precum și a Legii serviciului de salubrizare a localităților nr.101/2006, cu modificările și completările ulterioare;
* Ordonanța de urgență nr. 92/2021 privind regimul deșeurilor, cu modificările și completările ulterioare;

În considerarea prevederilor art.17 din contractul de asociere încheiat la data de 02.11.2009 de către toate UAT din județ,

 În temeiul  prevederilor art.129 alin.(2) lit.”b” și „d” coroborat cu ale alin.(4), lit.”c” şi ale alin.( 7) lit. „n”  precum şi ale art.139  alin. (1),  coroborat cu alin.(3) lit. „c” din Ordonanța de Urgență nr. 57/2019,  privind Codul  administrativ,

**HOTĂRĂŞTE**

**Art. 1**. Se aprobă modificarea Regulamentului de instituire și administrare a taxei de salubrizare pentru utilizatorii serviciului de salubrizare în județul Mureș, potrivit Anexei 1.

**Art. 2**. Se aprobă conținutul actualizat al Regulamentului de instituire și administrare a taxei de salubrizare pentru utilizatorii serviciului de salubrizare în județul Mureș, potrivit Anexei 2.

**Art. 3.** Anexele 1 și 2 fac parte integrantă din prezenta hotărâre.

**Art.4**. Se mandatează Primarul Unităţii Administrativ Teritoriale dl. Soós Zoltán să voteze în cadrul Adunării Generale a Asociaţiei de Dezvoltare Intercomunitară Ecolect Mureş art. 1 și 2 la prezenta hotărâre.

**Art.5.** Prezenta hotărâre va fi aprobată ulterior aprobării de către Consiliul Județean a hotărârii privind aprobarea modificării Regulamentului de instituire și administrare a taxei de salubrizare pentru utilizatorii serviciului de salubrizare în județul Mureș, cu aplicabilitate din data de 01.01.2023.

**Art. 6.** La data intării în vigoare prezentei hotărâri, se revocă HCL nr. 487/29.12.2022 privind taxele speciale de salubrizare pentru utilizatorii noncasnici și casnici, aplicate de către Serviciul Public-Administrația Domeniului Public în anul 2023.

**Art. 7.** Cu aducerea la îndeplinire a prevederilor prezentei hotărâri se încredinţează Executivul Municipiului Tg. Mureş prin Serviciul Public Administraţia Domeniului Public și Direcția Fiscală Locală.

**Art. 8.** În conformitate cu prevederile art. 252, alin. (1), lit. c) și art. 255 din O.U.G.nr. 57/2019 privind Codul Administrativ, precum și ale art. 3 alin. 1 din Legea 554/2004 Legea contenciosului administrativ, prezenta Hotărâre se înaintează Prefectului județului Mureș pentru exercitarea controlului de legalitate.

**Art. 9.** Prezenta hotărâre se comunică:

* Serviciului Public Administraţiei Domeniului Public;
* Direcției Fiscală Locală;
* A.D.I. Ecolect Mureș.

**Viză de legalitate**

**Secretar General al Municipiului Târgu Mureș**

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**